GiliGold/VAD_KnessetCorpus huggingface dataset:
חיים אורון: החלטתי לחדש.
שגית אפיק: למליאה.
שגית אפיק: קיבלנו עכשיו הסתייגויות מקדימה.
שגית אפיק: אתם מבקשים להפוך את הצעת החוק להצעת חוק יסוד.
שגית אפיק: אם זאת הסתייגות לדיבור, אני אשנה אותה למשהו אחר.
שגית אפיק: מי כאן מקדימה שיסביר את ההסתייגות?
שלמה מולה: אני.
שגית אפיק: אני לא יכולה להפוך את זה להצעת חוק יסוד.
שגית אפיק: יש לזה משמעויות מהותיות.
שגית אפיק: זאת לא הצעת חוק יסוד, לשמחתנו.
שגית אפיק: חוק ההסדרים לא אמור להיות חוק יסוד.
שגית אפיק: לא צריך להרחיב אותו מעבר למה שהוא.
שגית אפיק: גם כך הוא יותר מדיי.
אחמד טיבי: תוסיפי גם את רע"מ-תע"ל.
שלמה מולה: זה בשם סיעת קדימה, כולה.
אחמד טיבי: הסתייגות לדיבור לשם החוק.
שגית אפיק: אנחנו עדיין בשם החוק.
אחמד טיבי: כשאמרת חד"ש בהתחלה, זה חד"ש בלבד?
שגית אפיק: בעניין הזה רשום לי חד"ש בלבד.
אחמד טיבי: תוסיפי רע"מ-תע"ל.
שגית אפיק: אני מוסיפה לך הסתייגות לדיבור, לרע"מ-תע"ל.
שגית אפיק: לקדימה אני הופכת את זה להסתייגות לדיבור.
שלמה מולה: אבל כל הסיעה.
שגית אפיק: הסתייגות של חברת הכנסת שלי יחימוביץ לשם החוק.
שגית אפיק: במקום שם החוק יבוא חוק ההסדרים שיש להעבירו מן העולם אחת ולתמיד.
שגית אפיק: היו"ר משה גפני שב לנהל את הישיבה
שגית אפיק: הצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010.
שגית אפיק: ההסתייגויות שאמרנו יעלו למליאה כהסתייגויות לדיבור.
משה גפני: אנחנו מצביעים על שם החוק כהצעת הוועדה.
יעקב אדרי: הרב גפני, היועצת המשפטית, אני רואה שההצבעה היא לא הצבעה.
יעקב אדרי: שיצביעו גם העוזרים.
משה גפני: חבר הכנסת אדרי, מכיוון שאני חששתי ממה שגם אתה חששת, אני מבקש שההצבעה הראשונה תהיה שמית כי אני רוצה לדעת שאנחנו לא מפשלים עם העניין הזה.
משה גפני: אחרי כן יתחלפו החברים, בסדר, אבל שנדע את תמונת המצב.
משה גפני: אני מבקש לחזור על ההצבעה על שם החוק והפעם שמית.
ציון פיניאן: בעד.
טמיר כהן: חבר הכנסת אלקין מחליף את חיים.
זאב אלקין: בעד.
מירי רגב: בעד.
זבולון אורלב: בעד.
טמיר כהן: ראלב מג'אדלה לא נוכח.
יעקב אדרי: אלקין יכול להצביע במקומו.
יעקב אדרי: הוא יושב ראש הקואליציה.
שלי יחימוביץ': נמנעת.
משה גפני: בעד.
אמנון כהן: בעד.
פניה קירשנבאום: בעד.
ליה שמטוב: בעד.
חיים אורון: נגד.
יעקב אדרי: נגד.
: נגד.
טמיר כהן: אחמד טיבי?
אורי אריאל: נגד.
רונית תירוש: נגד.
טמיר כהן: תשעה בעד, חמישה נגד , נמנעת אחת ושניים שלא נמצאים.
משה גפני: בעד – 9 נגד – 5 נמנע – 1 לא נוכחים – 2 שם החוק אושר כהצעת הוועדה.
משה גפני: מטרת החוק.
משה גפני: יש הסתייגויות למטרת החוק?
שגית אפיק: קבוצת מרצ מציעה, במקום המטרה: חוק זה בא לתקן חוקים שונים, לבטל חוקים או לקבוע הוראות נוספות במטרה להבטיח לממשלה שנתיים נוספות ללא סחר מכר תקציבי וסחיטות קואליציוניות.
שגית אפיק: חוק ההסדרים במתכונתו הקיימת יעבור מן העולם החל משנת 2013.
שגית אפיק: יש לזה שלוש הסתייגויות חלופיות.
חיים אורון: זה סוף חוק ההסדרים.
חיים אורון: מי שרוצה ברצינות, יש לו אפשרות להצביע.
משה גפני: אנחנו מצביעים על ההסתייגות הראשונה.
משה גפני: ה צ ב ע ה ההסתייגות לא התקבלה לחילופין.
משה גפני: מי בעד החילופין?
משה גפני: ה צ ב ע ה לא התקבל לחילופין, פעם נוספת.
משה גפני: ה צ ב ע ה לא התקבל
חיים אורון: אתה לא בעד ביטול חוק ההסדרים?
משה גפני: תראה איזה חוק אנחנו הולכים להביא עכשיו.
משה גפני: היום אנחנו בעליית מדרגה גדולה בביטול חוק ההסדרים.
שגית אפיק: הסתייגות של קדימה.
שגית אפיק: מטרתו של חוק זה מהווה פגיעה בשכבות החלשות, פגיעה בדמוקרטיה וביטול הפיקוח של הכנסת על הממשלה והכל לצורך הבטחת הישרדותה הפוליטית של הממשלה ה-32 של מדינת ישראל.
זאב אלקין: אפשר להגיש הסתייגות על הסתייגות בה יהיה כתוב שמטרתו של חוק זה כשאנחנו לא בשלטון היא וכולי וכולי?
יעקב אדרי: אני מקבל את זה.
חיים אורון: אנחנו מעבירים את ההסתייגות.
משה גפני: אנחנו מצביעים על ההסתייגות של קדימה.
משה גפני: ה צ ב ע ה ההסתייגות לא התקבלה אנחנו מצביעים על פרק א' (מטרה), סעיף 1 להצעת החוק לפי הצעת הוועדה.
משה גפני: ה צ ב ע ה פרק א' (מטרה), סעיף 1 להצעת החוק – אושר
משה גפני: אנחנו עוברים לנושא הבריאות.
משה גפני: סעיף 31, התחשבנות עם קופות החולים
שגית אפיק: סעיף 31, התחשבנות עם קופות החולים.
שגית אפיק: הסעיף פוצל על ידי הוועדה ועבר אתמול בקריאה השלישית.
שגית אפיק: לכן הוא לא בפניכם.
משה גפני: הפרק של הבריאות פוצל כפי שאמרה היועצת המשפטית והוא לא הופיע בחוק ההסדרים אלא אתמול אושר במליאה פה אחד.
משה גפני: יש כאן הרבה חוקים שיצאו מחוק ההסדרים והוצבעו פה אחד.
משה גפני: דרך אגב, אני משבח את האופוזיציה והנכונות שלה בעניין הזה לפיצולים ולהצביע בעד.
משה גפני: מחקר ופיתוח
שגית אפיק: יש הסתייגות לקבוצת מרצ שבשנות הכספים 2011 ו-2012 ועדת המחקר תחליט על מתן הטבות לתוכניות בשיעור של 20 אחוזים יותר מהתקציב שנקבע לה למתן הטבות בשנת 2010.
חיים אורון: כל אלה שאומרים שצריך להעלות את התקציב, זאת ההזדמנות שלהם להצביע ושלא יספרו סיפורים שהם בעד להוסיף.
חיים אורון: יש אפשרות במסגרת חוק ההסדרים.
חיים אורון: זאת הצבעה תקציבית יפה עם הרבה כסף.
: קדימה מצטרפת להסתייגות.
משה גפני: ה צ ב ע ה ההסתייגות לא התקבלה אנחנו נצביע על כל הפרק, אבל תקריאי מה שהתווסף.
שגית אפיק: עמוד 7, פסקה (6), תיקון לבקשת המדען הראשי.
מירב תורג'מן: הנוסח מתייחס לאפשרות לכרות הסכמים עם ערים ולא רק עם מדינות בהתקיים התנאים הנוספים שקבועים בסעיף.
מירב תורג'מן: התיקון הוא בסעיף 42(א):
מירב תורג'מן: האמור בו יסומן "(א)" ובו במקום "שר התעשייה והמסחר" יבוא "שר התעשייה המסחר והתעסוקה", אחרי "ממשלות של מדינות אחרות" יבוא "או בהתאם לכללים שיקבע שר התעשייה המסחר והתעסוקה עם ערים שהן בעלות יכולת בתחום הכלכלי ותשתיות בתחומי המחקר והפיתוח וכן הנן בעלות יכולת בתחום הטכנולוגי כאשר שיתוף פעולה אתן יסייע לקידום מחקר ופיתוח של תאגידים תעשייתיים ישראליים במקום".
מירב תורג'מן: יתר הנוסח הוא כפי שהוקרא לגבי מחקר ופיתוח.
משה גפני: יש הסתייגויות נוספות?
שגית אפיק: אין הסתייגויות נוספות.
משה גפני: אנחנו מצביעים על פרק מחקר ופיתוח.
משה גפני: סעיף 32, עמודים 4 עד 7 בנוסח שלפניכם, לפי נוסח הוועדה.
משה גפני: ה צ ב ע ה פרק מחקר ופיתוח – אושר שניים נגד, אחד נמנע (אורי אריאל) והרוב בעד.
משה גפני: הפרק עבר כהצעת הוועדה.
משה גפני: תעשייה עתירת ידע
שגית אפיק: לגבי תעשייה עתירת ידע, לא קיבלנו הסתייגויות.
מיכל דויטש: סעיף 34, מה שקראוי סעיף האנג'לים.
שגית אפיק: עמוד 8 למטה, סעיף 34(4).
מיכל דויטש: התנאי שהופיע בכחול היה שבמהלך כל תקופת ההטבה, משמע, במשך כל שלוש השנים שיש הפחתה, הכנסותיה של החברה שבה הייתה השקעה לא עלו על חמישים אחוזים מסכום הוצאות המו"פ.
מיכל דויטש: בסיכום אנחנו מפחיתים את התקופה ואנחנו קובעים אותה שנת ההשקעה והשנה שלאחריה.
מיכל דויטש: בכל אחת מהשנים הללו אסור שההכנסות יעלו על חמישים אחוזים מההוצאות וזאת הקלה ביחס לכחול.
מיכל דויטש: לגבי התפלה, מה שביקשתם שנביא בפעם הקודמת – עמוד 11, פסקה (7) – הסעיף של רכישת חברות.
יעקב אדרי: באיזה סעיף אנחנו?
שגית אפיק: אנחנו בפרק תעשייה עתירת ידע.
שגית אפיק: הוועדה ביקשה מהאוצר לחזור עם תשובה לגבי המונח תפלה.
מיכל דויטש: אמרנו שהיא צריכה להיות תפלה מהטעם שהרכישה של חברת הבת, אנחנו רוצים שבמחיר המניה לא תהיה השפעה גבוהה של חברות בחוץ לארץ או חברות בנות שהן לאו דווקא מו"פ ולכן אנחנו לא מנענו שתהיה חברת בת לחברה הנרכשת אבל אנחנו רוצים שהיא תהיה אינהרנטית למה שעושה הנרכשת ותהיה קטנה.
שגית אפיק: לא קיבלנו הסתייגויות מחבר הכנסת אילטוב.
משה גפני: הגיעו להסכמה.
שגית אפיק: הוא נכח בדיונים.
מיכל דויטש: תיקון לפרוטוקול שמבקשת היועצת המשפטית לגבי השבת מוחות, בעמוד 14.
מיכל דויטש: תושב מוטב שמוסד הזמינו, אכן מועסק.
מיכל דויטש: אנחנו צריכים לוודא שמוסד הזמינו.
מיכל דויטש: בדיוק כמו מומחה חוץ של חוק עידוד, גם כאן אנחנו צריכים שמוסד, כהגדרתו כאן בסעיף, יזמינו.
אמנון כהן: אם לא הזמינו, הוא לא יבוא.
מיכל דויטש: אם לא הזמינו והוא יבוא, ברוך הבא, אבל לא יקבל את הפטור מתמלוגים.
יעקב אדרי: אם הוא לא הוזמן אבל הוא בא לכאן ואחרי כן המוסד כן הזמין אותו?
יעקב אדרי: דיברו אתו, ראיינו אותו.
משה גפני: הפרק של תעשייה עתירת ידע.
משה גפני: אנחנו מצביעים על פרק תעשייה עתירת ידע.
מירב תורג'מן: חבר הכנסת אילטוב בדיון ביקש לבחון את הנושא של השנתיים.
מירב תורג'מן: הוא ביקש הסתייגות אבל משום שהם הביאו את התיקון, לפי בקשתו, ההסתייגות שלו בעצם כבר לא רלוונטית.
יעקב אדרי: הרב גפני, אני מבקש להכניס הסתייגות שלי.
יעקב אדרי: אני שאלתי שאלה ולא קיבלתי תשובה.
יעקב אדרי: אם לא הזמינו אותו אבל הוא בא לארץ בגלל מה שהוא שמע ושכנע אותם והסכימו לקבל אותו, מה חל עליו?
יעקב אדרי: אני חושב שאתם צריכים לתת תשובה לשאלה הזאת.
משה גפני: מיכל, תעני לחבר הכנסת יעקב אדרי
יעקב אדרי: סביר להניח שיהיו מקרים כאלה.
מיכל דויטש: סביר להניח שאנחנו לא נדע.
מיכל דויטש: כלומר, אני יכולה לומר שהם יבנו את זה כך שהם יזמינו אותו.
מיכל דויטש: מדובר במוסד אקדמי.
יעקב אדרי: הוא לא פנה, אבל אותו אדם בא ושכנע אותו כך שהמוסד אמר שהוא מקבל אותו.
מיכל דויטש: זה סעיף שעושים הסכם, מה שנקרא ליצור סוג של ידע.
יעקב אדרי: באתי והאוניברסיטה הסכימה לעשות אתי הסכם, גם אם היא לא הזמינה אותי.
מיכל דויטש: אין מקרים כאלה.
זבולון אורלב: מה זה משנה לך מתי הזמינו אותו, אם לפני שהוא בא או אחרי?
מיכל דויטש: לא משנה לי.
מיכל דויטש: גם כתוב בחוק.
מיכל דויטש: אתה צריך להיות מוזמן.
זבולון אורלב: זה ברור בחוק?
יעקב אדרי: זה ברור?
יעקב אדרי: אני סומך עליך.
מירב תורג'מן: נדרשת הזמנה בפועל, שזה יהיה ברור.
מיכל דויטש: אבל מה זה משנה מתי?
יעקב אדרי: הוא הגיע לארץ והזמינו אותו.
יעקב אדרי: זה בסדר?
מיכל דויטש: אז הוא לא יגיד מיד שעכשיו הוא תושב חוזר אלא הוא יחזור לחוץ לארץ ויביא אחרי שלושה ימים.
יעקב אדרי: השתכנעתי.
משה גפני: לאחר שמיכל ענתה לחבר הכנסת יעקב אדרי ולאחר שהגיע לכאן חבר הכנסת רוברט אילטוב וטוען שלא הגיעו אתו להסכמות, ואני ביקשתי להגיע אתו להסכמות ונאמר לי שהגיעו אתו להסכמות, אני דוחה כרגע את ההצבעה הזאת ונחזור אליה לאחר מכן.
משה גפני: תרשמו שעדיין לא הצבענו על התעשייה עתירת ידע.
משה גפני: יש עדיין מחלוקת עם חבר הכנסת רוברט אילטוב.
משה גפני: אני ביקשתי להגיע אתו להסכמה.
משה גפני: פרק י': רשויות מקומיות
שגית אפיק: פרק י', רשויות מקומיות, מורכב משני סעיפים: סעיף 37 עוסק בנושא של העברת מידע מרשות המסים לרשויות המקומיות לצורך קביעת זכאות להנחה בארנונה.
שגית אפיק: סעיף 38(1) עוסק באישור תושבות לצורך קבלת הטבת מס.
שגית אפיק: סעיף 38(2) עוסק בצמצום הפטור מארנונה לנכס הרוס.
שגית אפיק: את סעיף 38(2) החליטה הוועדה אתמול לפצל והוא נשאר מונח על שולחנה של הוועדה לאחר שיאושר הפיצול במליאה.
שגית אפיק: הייתה הצבעה על הפיצול וזה עדיין לא הונח במליאה, אבל ברגע שיתקבל לזה אישור, זה יונח.
משה גפני: אני לא מסכים, אלא אם כן אתם חושבים אחרת, ואז אני אביא את זה להצבעה.
משה גפני: אני לא חושב שלהטיל – כך אמרה הוועדה בדיונים שהיו בתל אביב – את העניין של ההוכחה שאני תושב קריית שמונה, אני צריך לשלם את הארנונה.
משה גפני: אפשר לקחת ממני את חשבון החשמל.
משה גפני: הבקשה הזאת תפגע רק בחלשים ולא בעשירים.
משה גפני: פתאום באים ואומרים שאדם חייב חובות ארנונה לרשות המקומית וכדי לקבל אישור שהוא תושב קריית שמונה, הוא צריך לשלם את הארנונה.
משה גפני: אני חושב שהעברת המידע כאן, זה פשוט להפוך אותנו לרוסיה.
משה גפני: אני לא בעד זה.
משה גפני: כל חברי הוועדה היו נגד.
משה גפני: אני מבקש למחוק את העניין הזה.
משה גפני: פיצלנו את הנושא של העברת נכס ונדון על זה בינואר.
משה גפני: מה שאני כן אסכים – מה שהוועדה תחליט – לגבי העברת מידע, יש עוד סעיף בהמשך, למשרד התעשייה, שם אני אסכים לדון על זה אבל לפצל כי לא קיימנו דיון רציני.
משה גפני: גם לזה אני לא מסכים אבל זה כבר ראוי יותר לדיון מכיוון שזה בין משרדי הממשלה.
שגית אפיק: הסעיף יורד.
שגית אפיק: הוא לא יובא בפני המליאה.
שגית אפיק: הוועדה דוחה אותו.
שגית אפיק: סעיפים 37 וסעיף 38(1) יורדים.
משה גפני: הנושא הבא הוא פרק י"ב (מסים – מס הכנסה), הוצאות אש"ל.
שגית אפיק: סעיף 46(1)(ב) עסק בנושא של מלגות לסטודנטים והוא פוצל על ידי הוועדה והפיצול אושר על ידי המליאה ומונח על שולחן הוועדה להמשך דיון.
שגית אפיק: פסקה (2) עוסקת בנושא שהסביר אותו קודם היושב ראש, לגבי אישור תושבות לצורך קבלת הטבת מס.
שגית אפיק: פסקה (3) עוסקת בהוצאות אש"ל.
אמנון כהן: היו כמה הסתייגויות.
מיכל דויטש: יש לנו תיקון בנוסח.
אמנון כהן: התיקון לא תואם אתנו.
אחמד טיבי: סעיף 46(3) מדבר על האש"ל.
משה גפני: אנחנו בסעיף הזה.
משה גפני: יש הסתייגויות.
משה גפני: אני נכנעתי לאוצר בעניין הזה.
אמנון כהן: אני עוד לא.
משה גפני: הגרסה שמגיעה היא גרסת הממשלה.
משה גפני: אם יש, אני מבקש לומר מה ההסתייגויות.
מיכל דויטש: אבל זה לא הנוסח של הממשלה מה שמופיע כאן בלבן.
שגית אפיק: למעשה מה שאתם מבקשים זאת הגרסה שדובר עליה בדיון, שהוצאות האש"ל ייבחנו במסגרת מבחן האינסידנטיאליות וככל שהן יעברו אותו בחלק מן המקרים, הן יוכרו.
שגית אפיק: זאת ההסתייגות.
שגית אפיק: תאמרו לנו מי מבקש את ההסתייגות הזאת.
רונית תירוש: לא הבנתי את המבחן.
שגית אפיק: שההוצאה כרוכה ושלובה בהפקת ההכנסה.
שגית אפיק: היה על זה דיון ארוך בוועדה.
יעקב אדרי: גם אנחנו מצטרפים להסתייגות.
משה גפני: אני מתאר לעצמי שאתם מצטרפים.
משה גפני: אני דנתי עם האוצר, דיברנו על זה גם בוועדה.
שלי יחימוביץ': אבל לא הגענו להסכמה בוועדה.
משה גפני: אמרתי שהם לא מסכימים.
משה גפני: הממשלה לא מסכימה בשום פנים ואופן, ואני דיברתי אתם לאחר הדיונים בוועדה ודיברנו אתם במשך הדיונים בוועדה.
משה גפני: הצעת הממשלה כפי שאנחנו צריכים להצביע עליה – תכף נראה את הפרטים ומיכל דויטש רוצה עוד דברים – היא הצעה אחת.
משה גפני: כל הדברים האחרים, מה שאנחנו רצינו להביא בתור גרסאות, זה יובא בתור הסתייגויות.
משה גפני: אני אאלץ, בניגוד לדעתי, להצביע נגד ההסתייגויות.
משה גפני: זאת עמדת הממשלה ואין אפשרות מבחינתי לעשות משהו אחר.
אמנון כהן: דיברתי עם מיכל לגבי אדם שמקבל ממקום העבודה שלו אפשרות ללון באיזשהו מקום, ואז הייתה בעיה עם ארוחת הבוקר שכאילו לא נחשבה לו.
אמנון כהן: אני הבנתי שמיכל טיפלה בזה אבל לא ראיתי את זה.
אמנון כהן: כאמור, הייתה בעיה של ארוחת הבוקר והנושא הזה לא נכנס.
אמנון כהן: הבנתי שהבעיה נפתרה כי היא הכניסה את הנושא לנוסח החדש אותו עדיין לא ראינו.
אמנון כהן: אם נפתרה הבעיה, אני מצביע עם האוצר.
משה גפני: אני מבקש להסביר לחברי הוועדה מה אמר חבר הכנסת אמנון כהן.
גאלב מג'אדלה: מה שהוא אמר לא היה ברור?
משה גפני: יש חברים שלא היו בדיונים ואני רוצה שידעו על מה מצביעים.
משה גפני: בין היתר עלתה הטענה שאדם לצורך עבודתו נוסע לאיזשהו מקום והוא נמצא בבית מלון.
משה גפני: ארוחת הבוקר שהוא אוכל בבית המלון, האם היא נחשבת או לא נחשבת.
משה גפני: זה ברור לחלוטין שהארוחה הזאת היא לצורך עבודתו.
משה גפני: אנחנו ביקשו אז תשובה לעניין הזה ואני מבקש משגית להשיב.
אמנון כהן: מיכל הייתה צריכה לבדוק.
פניה קירשנבאום: זאת לא רק ארוחת בוקר.
פניה קירשנבאום: או שאתה לא אוכל שום דבר כאשר אתה נוסע לצורך העבודה, או שאתה אוכל על חשבונך.
פניה קירשנבאום: זאת הייתה הנקודה.
שגית אפיק: תסתכלו בעמוד 18 בפסקה (3) בנוסח שמונח לפניכם.
שגית אפיק: גם אני הבנתי כמוך חברת הכנסת פניה קירשנבאום את החלטת הוועדה, שהוצאות שכרוכות בהוצאות לינה, הן הוצאות שצריכות להיות מותרות בניכוי.
שגית אפיק: לכן ניסחתי הוצאות אש"ל "ולמעט הוצאות כאמור שהוצאו ביחד עם הוצאות לינה".
שגית אפיק: מבקשת עכשיו מיכל לתקן את הנוסח כך שזאת תהיה רק ארוחת בוקר.
שגית אפיק: זה להחלטת הוועדה.
פניה קירשנבאום: אני נוסעת לצורך עבודה לארצות הברית.
פניה קירשנבאום: לעולם ארוחת הבוקר לא נכללת בבית המלון.
פניה קירשנבאום: אני שואלת האם האש"ל של ארוחת הבוקר נכלל או לא נכלל.
פניה קירשנבאום: לא, כי זה לא מופיע בחשבונית של בית המלון.
משה גפני: מיכל, תשיבי.
מיכל דויטש: הוצאות בחוץ לארץ לגבי מי שמפיק הכנסה בחוץ לארץ.
פניה קירשנבאום: לא מפיק הכנסה.
פניה קירשנבאום: נשלח לשם מטעם מקום העבודה שלו.
פניה קירשנבאום: אני לא מפיקה הכנסה כשאני בחוץ לארץ.
מיכל דויטש: כשאת שם, יש תקנות אחרות שמטפלות בהוצאות בחוץ לארץ.
מיכל דויטש: אלה לא הסעיפים 17 ו-31 לפקודת מס הכנסה.
פניה קירשנבאום: ואם אני נוסעת לכנס באילת?
מיכל דויטש: לכנס באילת, מה שאמרנו גם בדיון הקודם, נכון להיום, לפי תקנות ניכוי הוצאות מסוימות, הוצאות שבגין ארוחת בוקר שכרוכה במחיר לינה, תותר בניכוי.
מיכל דויטש: הלשכה המשפטית של הוועדה אמרה לנו שאם אנחנו היום מחריגים את כל הוצאות הארוחות, אנחנו מפילים את התקנות.
שגית אפיק: מתי אמרנו את זה?
מיכל דויטש: אמרתם שזה עלול להפוך אולטרא וירס.
שגית אפיק: אנחנו?
מיכל דויטש: אז אמרנו שאני אכניס את 2(א) לתוך החוק.
שגית אפיק: הוועדה ביקשה את זה.
מיכל דויטש: מה זה משנה?
מיכל דויטש: אנחנו היום רוצים להחריג ארוחות אבל לא להחריג ארוחת בוקר שכלולה במחיר לינה ושמותרת מכוח תקנה.
פניה קירשנבאום: נסעתי לכנס לשלושה ימים, בחשבונית של בית המלון כתוב גם ארוחת צהרים וגם ארוחת ערב.
מיכל דויטש: לא כלול.
מיכל דויטש: גם היום זה לא מותר בניכוי.
מיכל דויטש: היום הכללים הם שרק ארוחת בוקר שכלולה במחיר לינה היא הוצאה בייצור הכנסה.
מיכל דויטש: נקודה.
מיכל דויטש: אלו הכללים היום.
משה גפני: רבותיי, חברת הכנסת פניה קירשנבאום, אני מקבל את עמדתך.
משה גפני: ארוחת בוקר שנעשית במקום שאת חייבת ללון לצורך העבודה, ארוחת הבוקר תיחשב כהוצאה לצורכי מס.
משה גפני: אתם ברשות המסים מקבלים את כל מה שדרשתם וההוצאה של הארוחות לא תיחשב לצורכי מס למעט אם אכן, כפי שאמרה פניה, מדובר על זה שאת צריכה ללון במקום מסוים לצורך עבודתך.
משה גפני: דרך אגב, על חוץ לארץ זה לא חל.
משה גפני: אנחנו אומרים שהחוק יאפשר לכל הדברים האחרים, למה שהאוצר דרש ומה שרשות המסים דרשה, בעצם כבר אישרנו את זה בתקנות, למעט ארוחת בוקר.
משה גפני: אתה לצורך עבודתך נסעת לאילת ואתה צריך לישון שם ואתה ישן בבית פרטי ואוכל שם ארוחת בוקר, זה ייחשב כהוצאה לצורכי מס לצורך הפקת העבודה.
גאלב מג'אדלה: רק בארץ או גם בחוץ לארץ?
פניה קירשנבאום: רק בארץ.
מיכל דויטש: יש לנו נוסח שאני מבקשת להקריא אותו.
מיכל דויטש: הנוסח שאנחנו הצענו הבוקר, אחרי שראינו בלילה את הנוסח, מה שהיום מותר לפי תקנות ניכוי מסוימות, אמרנו שאת זה נמשיך להתיר.
מיכל דויטש: לכן אנחנו מציעים שמה שלא יותר בניכוי, אלה כל ההוצאות שמוציא יחיד בשל ארוחותיו, בין אם הוא מוציא את זה במקוםה השתכרות ובין אם לאו.
מיכל דויטש: אבל מהכלל הזה שזה לא מותר בניכוי, מה שיותר בניכוי אלה הוצאות בשל ארוחת בוקר הכלולה במחיר לינה המותרת בניכוי.
מיכל דויטש: מה שהיום מותר על פי תקנות ניכוי הוצאות מסוימות ימשיך להיות מותר.
משה גפני: תסבירי לי מה זה הכלולה בהוצאות.
משה גפני: אם אני הולך לבית מלון?
מיכל דויטש: אתה מקבל את זה.
משה גפני: היות שלאחרונה הייתי באילת הרבה פעמים, מה יהיה אם בבית מלון שם אין ארוחת בוקר?
מיכל דויטש: המחיר יהיה מלא.
שגית אפיק: אם זה לא כלול, זה לא יותר.
אייל אפשטיין: למה דווקא ארוחת בוקר?
אייל אפשטיין: הבן אדם הלך לישון במלון.
מיכל דויטש: אבל זה מותר בניכוי.
מיכל דויטש: נכון להיום מי שמשלם שמהו בגין ארוחות שלא כרוך במחיר הלינה, לא מותר בניכוי וזה ימשיך להיות הדין.
מיכל דויטש: מה שהוא משלם שלא כרוך במחיר הלינה, אינו מותר בניכוי.
משה גפני: אני הלכתי ללון.
משה גפני: ארוחת הבוקר נחשבת?
מיכל דויטש: אם זה כלול במחיר הלינה, כן.
אחמד טיבי: גפני, נראית לך סבירה כל ההתדיינות הזאת?
אחמד טיבי: תקפוץ על הסעיף הזה.
משה גפני: תאמרי מה הנוסחה שהאוצר מדבר עליה.
שגית אפיק: האוצר מדבר על הכרה בהוצאות של ארוחת בוקר בלבד שכרוכות בהוצאות לינה.
שגית אפיק: זאת אומרת, אם הולכים למלון ומחיר הלילה כולל גם ארוחת בוקר, כמו שקורה פעמים רבות במלונות, זה יהיה מוכר כהוצאה.
שגית אפיק: כלומר, ארוחת צהרים וערב לא יהיו מוכרות או ארוחת בוקר נפרדת לא תהיה מוכרת.
מיכל דויטש: זה הדין הנוהג היום לפי התקנות הנוהגות.
מיכל דויטש: דה פקטו עד היום זה לא היה מוכר משום שהוצאות בגין ארוחות היו מוכרות בגובה שבעה שקלים.
מיכל דויטש: לא הייתה שום ארוחת צהרים או ארוחת ערב במחיר הזה.
מיכל דויטש: ברגע שבאנו וביטלנו את התקנה, אנחנו חוששים שיהיה לנו מצב שלא תהיה לנו מגבלה סכומית.
מיכל דויטש: אז באנו ואמרנו שאם נחריג את כל הארוחות, אנחנו עלולים לפגוע במי שעד היום נתנו ארוחת בוקר שכלולה במחיר לינה ולכן הכנסנו את זה לחקיקה.
פניה קירשנבאום: כל הסיפורים שלך הם לא בדיוק נכונים.
מיכל דויטש: אלה לא סיפורים שלי.
פניה קירשנבאום: אתם לא באתם בגלל שחשבתם שזה יעבור את הגבול אלא אתם באתם כי החרב של הבג"ץ תלויה מעל ראשכם.
פניה קירשנבאום: זאת הנקודה.
מיכל דויטש: עדיין יש לזה עלות תקציבית.
מיכל דויטש: לבג"ץ יש עלות תקציבית.
מיכל דויטש: בג"ץ עוד לא התערב.
משה גפני: האוצר מבקש מפחד הבג"ץ.
משה גפני: אנחנו אישרנו את זה בתקנות ובתמורה לזה קיבלנו את ריווח מדרגות המס לשכבות החלשות.
משה גפני: החלק הזה של מה שעלה כאן, שההוצאות של ארוחת הבוקר שנובעות מהוצאות הלינה, את זה הם מסכימים להכניס וניסוח אחר אני לא יודע להביא.
משה גפני: עכשיו צריך להצביע על ההסתייגויות.
גאלב מג'אדלה: תלך למשהו יותר גדול מארוחת בוקר.
שגית אפיק: הנוסח של 46(3) ישתנה מהנוסח שמופיע בפניכם, כמו שמבקש האוצר.
מיכל דויטש: אחרי "הוצאות פרטיות" יבוא "הוצאות אש"ל" ובסופו יבוא "הוצאות אש"ל, הוצאות שהוציא יחיד בשל ארוחותיו שהוצאו בין במקום ההשתכרות ובין מחוצה לו ולמעט הוצאות בשל ארוחת בוקר הכלולה במחיר לינה המוכרת בניכוי".
שגית אפיק: עכשיו אתה למעשה מצביע החל מעמוד 15.
שגית אפיק: אמרנו שפרק העברת המידע ברשויות המקומיות יורד ואז סעיף 46(3) כולל, לפי הנוסח שבפניכם.
שגית אפיק: זאת אומרת, מצביעים מעמוד 15 עד עמוד 18, פסקה (3).
משה גפני: אנחנו מצביעים על כל מה שאמרה שגית ובין היתר יש שם גם את ריווח מדרגות המס.
שגית אפיק: רק עד סעיף 46(3).
משה גפני: ה צ ב ע ה הסעיפים אושרו הסעיפים אושרו כהצעת הוועדה.
שגית אפיק: עכשיו עוברים ל-(4), עמוד 18.
אחמד טיבי: חבר הכנסת גפני, הודעה לסדר.
אחמד טיבי: אנחנו הגענו לסעיף (4) שהוא עיתונאים זרים.
אחמד טיבי: לכן אדוני, האמת היא שרבים מחברי הכנסת מתנגדים לסעיף הזה.
אחמד טיבי: מדובר בסעיף תמוה.
משה גפני: תמוה.
אחמד טיבי: הוציאו את הספורטאים הזרים ועכשיו מתנכלים לעיתונאים הזרים.
אחמד טיבי: מדובר בכמה עשרות.
אחמד טיבי: כדי שאני אעזור לחברי הקואליציה להצביע ולקבל את מה שאני אומר ומה שחבריי אומרים, צריך לבטל את הסנקציה הזאת, כי היא סנקציה.
משה גפני: לבטל?
משה גפני: חשבתי שאתה רוצה להוסיף ספורטאים.
אחמד טיבי: רגע.
אחמד טיבי: אני שוחחתי עם שר האוצר הפלשתיני ועם לשכת העיתונות הפלשתינית והם מוכנים לקלוט את כל 62 העיתונאים הזרים ברמאללה, עשר דקות מירושלים, עיר יותר יפה, יותר שקטה ויותר בטוחה ושם יהיו להם הקלות וגם הכרה באש"ל.
אחמד טיבי: תצביעו איך שאתם רוצים, אבל יש אנשים שמוכנים לדאוג להם.
אחמד טיבי: אני קורא לעיתונאים לקבל את ההצעה הזאת.
שלי יחימוביץ': גפני, מסתמן רוב נגד.
שלי יחימוביץ': בוא נצביע על זה.
מירי רגב: לא, זה נגד עיתונאים זרים.
מירי רגב: איזו הסברה אנחנו רוצים כאן?
משה גפני: את בעד?
מירי רגב: אני נגד.
משה גפני: נצביע על זה בהמשך.
משה גפני: מה איכפת לך שתהיה פעמיים הצגה?
אחמד טיבי: אבל מה עשית?
אחמד טיבי: דילגת מעל זה.
משה גפני: יש לי גם הצגה שלי.
משה גפני: אני לא מוותר עליה.
אחמד טיבי: אני הולך לערוץ הכנסת.
אחמד טיבי: מתי אני צריך לחזור?
משה גפני: יותר מאוחר.
משה גפני: אנחנו נחכה לך.
שגית אפיק: על פסקה (4) אתה לא מצביע.
אורי אריאל: גפני, יש בוועדת החוץ והביטחון התייעצות על התקציב.
משה גפני: בשעה 12:00 אני עושה הפסקה.
משה גפני: אני רוצה להצביע על ריווח מדרגות המס שזה מה שהאוצר נתן לנו עבור הנושא של האש"ל.
שגית אפיק: פסקה (5), עמוד 18.
משה גפני: יש הסתייגויות על ריווח מדרגות המס?
שגית אפיק: קרן נאמנות חייבת פוצל והונח במליאה לקריאה שנייה ושלישית.
שגית אפיק: אנחנו עוברים לפסקה (6) שעניינה ריווח מדרגות המס, כפי שזה נקרא, ביחס עם סעיף 47.
שגית אפיק: יש כאן הסתייגויות של חברת הכנסת פניה קירשנבאום וקבוצת מרצ.
פניה קירשנבאום: אני מבקשת ריווח מדרגות מס ומדרגת מס נוספת לשכר הגבוה.
שגית אפיק: כתוב ארבעים אחוזים.
שגית אפיק: היום זה 39 אלף.
פניה קירשנבאום: 43 אחוזים.
פניה קירשנבאום: תצביע על ההסתייגות.
משה גפני: פניה, את משאירה את ההסתייגות?
משה גפני: סיכמנו על 140 מיליון שקלים.
פניה קירשנבאום: אני מביאה כסף למדינה.
חיים אורון: אני מבקש להסביר את ההסתייגות שלי.
חיים אורון: אני מבקשד לעשות שלושה מהלכים במקביל.
חיים אורון: המהלך הראשון הוא לרווח את מדרגת המס הזאת יותר.
חיים אורון: לכן ההצעה שלי אומרת שלא עד 454 אלא עד 520.
חיים אורון: זוהי הקבוצה שהיא הכי נפגעת משיעורי המס בארץ.
חיים אורון: לזה אני מציע לצרף מדרגת מס נוספת, לא באחוז אחד אלא בעשרה אחוזים, ל-49 אחוזים.
חיים אורון: זאת מדרגת המס הנוספת.
חיים אורון: בנוסף אני מבקש מהוועדה להצביע שהרפורמה במס הכנסה שנכנסת ב-2011-2012 תידחה בהתאמה ותסתיים במקום ב-2016, ב-2018.
חיים אורון: המשמעות של ההצעה הזאת שב-2011 יש תוספת הכנסה של מיליארד ו-400.
משה גפני: מה עם מס חברות?
חיים אורון: זה כולל 700 מיליון שקלים ממס חברות ב-2011 ו-700 מיליון שקלים בגין עיכוב ריווח מדרגות המס.
חיים אורון: ב-2012 זה 2.5 מיליארד שקלים הדחייה ומיליארד ו-800 במס על יחידים, ו-700 מיליון שקלים במס על החברות.
חיים אורון: שני הסכומים הללו נותנים כמעט ארבעה מיליארד שקלים לתקציב של השנתיים והם מהווים תשובה אמיתית להרבה מאוד נושאים שהיו מונחים כאן על השולחן.
חיים אורון: זה המקום להצביע עליהם, גם לרווח מדרגות מס, גם להוסיף מדרגת מס נוספת וגם לדחות את ביצוע הרפורמה לא עד 2016 אלא עד 2018 וכך לעשות פעולה מהותית של ועדת הכספים שמשנה מאוד את מבנה התקציב.
משה גפני: לגבי הנושא של מס הכנסה, מס על יחידים ומס על חברות, אתה חייב להגיש את ההסתייגות כאן?
חיים אורון: זה המקום שלה.
חיים אורון: אם אתה לא רוצה להצביע עכשיו, אין לי בעיה.
משה גפני: אני רוצה להצביע על ריווח מדרגות המס.
משה גפני: אין ברירה, לא נצביע.
משה גפני: חבר הכנסת חיים אורון צודק.
משה גפני: זאת עמדת הוועדה וזאת האמת.
משה גפני: אני אאלץ להצביע נגדך כי אני כבול בכבלי הקואליציה.
חיים אורון: אתה לא כבול בכלום.
משה גפני: אני כבול.
חיים אורון: יש מי שמצפה שהוועדה תעשה את זה וגם בבית ממול.
חיים אורון: יש מי שמצפה שנעשה את זה ותאמין לי כי אני יודע מה אני אומר לך.
יעקב אדרי: זה נכון.
משה גפני: כמה שהוא צודק.
חיים אורון: תאמין לי שאני לא רוצה לפגוע באף ריווח.
משה גפני: מי שמתנגד למהלך שלך זה ראש הממשלה ושר האוצר.
משה גפני: הם מתנגדים למהלך הזה.
משה גפני: המהלך הזה יכול להכניס לקופת האוצר בין ארבעה לחמישה מיליארד שקלים, המהלך, בסך הכל שלו, אבל המדיניות של ראש הממשלה ושל שר האוצר היא להפחית את המס על יחידים, להפחית את המס על חברות.
משה גפני: ה צ ב ע ה ההסתייגות לא התקבלה לצערי הרב ההסתייגות לא התקבלה.
שגית אפיק: עכשיו אתה מצביע על סעיף 46(6), עמוד 18, על סעיף 47 בעמוד 21, ועל סעיף 49(ב) ו-(ג) בעמוד 22.
משה גפני: זה ריווח מדרגות המס.
שגית אפיק: ריווח מדרגות המס, לרבות הוראת שעה.
אמנון כהן: ההסתייגות של אורון עולה למעלה?
משה גפני: עולה למעלה.
אמנון כהן: יכול להיות שנוכל להצביע במליאה.
משה גפני: חבר הכנסת חיים אורון, ההסתייגות עוברת למליאה.
משה גפני: עכשיו אנחנו מצביעים על החוק כפי שאמרה אותו היועצת המשפטית.
שגית אפיק: סעיף 46(6), 47, 49(ב) ו-(ג).
משה גפני: שזה ריווח מדרגות המס.
משה גפני: ה צ ב ע ה סעיפים 46(6), 47, 49(ב) ו-(ג) - אושרו אין נגד.
משה גפני: אחד נמנע.
משה גפני: הסעיפים בנושא ריווח מדרגות המס, עברו.
משה גפני: אני מכריז על הפסקה עד שעה 12:45.
משה גפני: אנחנו עוברים לפרק ה', ביטוח לאומי.
משה גפני: מה ההסתייגויות לפרק הזה?
שמרית גיטלין שקד: סעיף 12(1) עוסק בהארכת הוראת השעה לעניין מימון הגירעון בענף אבטלה וענף ילדים.
שמרית גיטלין שקד: ההסתייגות של מרצ מדברת על כך שאנחנו נקצר את הוראת השעה והיא תסתיים ב-31 בדצמבר 2010.
משה גפני: כמה הסתייגות יש?